মানসুর আলি
মানসুর আলি (আরবি: المنصور على, উপাধি:মালিকুল মানসুর নুরুদ্দিন আলি ইবনে আইবাক, আরবি: الملك المنصور نور الدين على بن أيبك) (জন্ম: আনু. ১২৪২, কায়রো) ছিলেন তুর্কি বা বাহরি ধারায় মিশরের মামলুক সুলতানদের দ্বিতীয়জন। কিছু ঐতিহাসিক অবশ্য শাজারাতুদ দুরকে মামলুক সুলতানদের প্রথম বলে মনে করেন; সুতরাং, তাদের কাছে মনসুর আলী ছিলেন তৃতীয় মামলুক সুলতান, দ্বিতীয় নন। তিনি ১২৫৭ থেকে ১২৫৯ সাল পর্যন্ত শাসন করেছিলেন, তার পিতা আইবাকের হত্যার পর একটি উত্তাল সময়কালে যা ইসলামি বিশ্বের উপর মঙ্গোলদের আক্রমণের সাক্ষী ছিল।